Diari Oficial de la Generalitat Valenciana


Sumari del DOGV 7234, del 14-03-2014 (2014/2064)

Notificació de la sentència dictada en el procediment ordinari número 284/2011.
-------------------------------------------------------------------------------

### Dades del document

Número de DOGV
:   7234

Data del DOGV
:   14-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2064


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 284/2011. [2014/2064]  
Procediment ordinari 000284/2011  
De: Banco de Santander, SA.  
Procuradora: Matilde Galiana Sanchis.  
Contra: Juan Manuel García Ibáñez.  
Procurador/a: -  
Mª Engracia Román Ivorra, secretària del Jutjat de Primera Instància número 2 de Benidorm.  
En el present procediment juí ordinari número 284/2011, seguit a instàncies del Banco de Santander, SA, en contra de Juan Manuel García Ibáñez, s'ha dictat la sentència que, literalment, diu així:  
  
«Sentència número 223/2013  
Benidorm, 13 de juny de 2013  
  
Dispositiva  
Estime íntegrament la demanda formulada per la procuradora dels tribunals Matilde Galiana Sanchis, en nom i representació processal de la part actora, Banco de Santander, SA, contra la part demandada, Juan Manuel García Ibáñez, he de:  
1. Declare resolt el contracte d'arrendament financer número 816785, de data 17 de novembre de 2008, subscrit entre Banco Santander, SA, com a arrendador financer, i Juan Manuel García Ibáñez, com a arrendatari financer, amb tots els efectes legals inherents al dit pronunciament.  
2. Condemne el demandat Juan Manuel García Ibáñez a sotmetre's a esta declaració i a totes les conseqüències inherents a esta, i en concret a tornar a l'actora, Banco Santander, SA, el vehicle objecte de contracte: Volvo FH 16, amb equip hidràulic, número de bastidor VLUR4X20009020295, i correran pel seu compte i càrrec tots els gastos que es facen a causa de l'entrega i trasllat del dit vehicle al lloc que designe l'actora, i això amb l'advertència que si no ho fan voluntàriament es farà a costa seu i al seu càrrec.  
3. Condemne el demandat, Juan Manuel García Ibáñez, que li pague a l'actora la suma de 16.547,87 euros, més els interessos pactats (18 %) meritats per la mencionada suma, des de la data de liquidació i tancament del compte (26.10.2010), així com dels interessos pactats per mora processal de l'article 576 de la Llei d'Enjudiciament Civil que es meriten des de la data de la present resolució fins al complet pagament de la suma reclamada com a principal.  
4. Condemne el demandat, Juan Manuel García Ibáñez, al pagament de totes les costes processals produïdes en este procediment.  
Deduïu una testimoniança literal d'esta sentència, que quedarà en estes actuacions i hi incloure el seu original en el llibre de sentències civils d'este jutjat.  
Notifiqueu esta resolució a les parts i feu-los saber que esta no és ferma i que en contra es pot interposar un recurs d'apel·lació davant d'este jutjat, en el termini de 20 dies comptats des de l'endemà a la seua notificació, i exposeu les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, per al seu posterior coneixement per l'Audiència Provincial d'Alacant.  
Amb esta finalitat s'indica a les parts que la interposició del recurs d'apel·lació necessitarà de la constitució d'un depòsit de 50 euros per mitjà de la seua consignació de la dita suma en el compte de depòsits i consignacions obert a nom del Jutjat o del tribunal, que haurà de ser acreditat al temps de la seua interposició, i no s'admet a tràmit cap recurs el depòsit del qual no estiga constituït.  
Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de la documentació acreditativa.  
Si no l'efectua, es dictarà interlocutòria que pose fi al tràmit del recurs o que inadmeta la demanda, i quedarà ferma la resolució impugnada.  
Si s'estima totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució recorreguda, el recurrent o demandant perdrà el depòsit, a què es donarà la destinació previst en esta disposició.  
Així, esta és la meua sentència, jutjant definitivament en esta instància, que pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, mentres celebrava audiència pública, de la qual cosa en done fe.»  
I atés que el demandat, Juan Manuel García Ibáñez, es troba en parador desconegut, expedisc este edicte a fi que li valga de notificació de forma deguda.  
  
Benidorm, 5 de març de 2014.- La secretària judicial: Mª Engracia Román Ivorra.